Yuval Raphael

Amhránaí de chuid Iosrael is ea Yuval Raphael (Eabhrais: יובל רפאל; a rugadh ar an 5 Samhain 2000).  Tháinig clú uirthi le linn Chomórtais Amhránaíochta na hEoraifíse 2025. Bhí an lámh in uachtar sa Chomórtas ag an Ostair.  Ach tháinig Iosrael, le New Day Will Rise de chuid Yuval Raphael, sa dara háit, iontas na niontas.
clé|mion|220x220px|Yuval Raphael, 2025 i mBasel;  chuir sí a náisiúnachas chun cinn
clé|mion|335x335px|2025

 Conspóid 
I mí na Bealtaine, ghlac daoine páirt in agóidí taobh amuigh de RTÉ, ag éileamh go dtarraingeoidh an craoltóir amach as.  I dtús 2025, tháinig méadú ar na héilimh ó thíortha éagsúla gur chóir díospóireacht a bheith ann ar cé acu ar cheart nó nár cheart d'Iosrael a bheith ag glacadh páirte ar chor ar bith.

Níor rinne aon chraoltóir náisiúnta ráiteas poiblí ag cur in aghaidh rannpháirtíocht Iosrael, nó sin a mhaígh an EBU ( a eagraíonn an Comórtas Eurofíse). Ach d'iarr RTÉ ar an EBU "plé a dhéanamh" ar rannpháirtíocht Iosrael i gComórtas Eoraifíse 

Bhí an t-amhrán New Day Will Rise i mBéarla, Fraincis agus Eabhrais. Nuair a thosaigh Raphael ag canadh in Eabhrais, lig an lucht féachana na gártha molta astu.

Ar an 17 Bealtaine, thug na teileavótóirí sa tríú cuid de thíortha na hEorpa an scór is airde d’iarracht Iosrael i gComórtas na hEoraifíse,fuair Iosrael douze points ó 13 thír.  Seo iad: an Fhrainc, an Ghearmáin, an Bhreatain, an Spáinn, an Ísiltír, an Bheilg, an Phortaingéil, an tSualainn, an Eilvéis, Lucsamburg, an Asarbaiseáin, an Astráil, agus ‘An Domhan’ (sin gach tír ar domhan seachas na tíortha a ghlac páirt sa chomórtas iad féin curtha le chéile.)

San Asarbaiseáin, thug an pobal agus na moltóirí oifigiúla araon 12 phointe d’Iosrael, agus ní cúis mhearbhaill go dtí é, óir is Moslamaigh (Siacha) 93 faoin gcéad de mhuintir na hAsarbaiseáine. beag beann ar an sléacht in Gaza.  Bhí rialtas Iosrael ag géarú ar na hionsaithe ar Gaza ag an am.   Thug muintir na hÉireann dix points, 10 bpointe, d’Iosrael – agus é sin i ndiaidh na léirsithe ar fad ar son mhuintir Gaza. Thug moltóirí oifigiúla na hÉireann seacht bpointe d’Iosrael.

B'fhéidir go raibh vóta comhbhá tuillte ag an iarrthóir Iosraelach go pearsanta: bhí Raphael i measc na ndaoine a tháinig slán nuair a mharaigh Hamas 1,200 duine in ionsaí sceimhlitheoireachta ar fhéile cheoil ar an 7 Deireadh Fómhair 2023. Gan dabht, míorúilt a bhí ann gur mhair Raphael tríd an eachtra sin agus gur éirigh léi páirt a ghlacadh sa chomórtas i ndiaidh gach ar mhair sí tríd. Ach míorúilt de chineál eile a bhí ann gur thug teileavótóirí ó cheann ceann na hEorpa oiread tacaíochta do thír a gcuirtear cinedhíothú ina leith ar bhonn laethúil.

Mhaígh craoltóirí náisiúnta áirithe gur earcaigh’ Iosrael teileavótóirí agus gurbh é sin ba chúis le vóta pobail chomh mór millteach sin ag an tír.

 Féach freisin    

 Comórtas Amhránaíochta na hEoraifíse 2025
 Cogadh Iosrael-Gaza

 Tagairtí 

Catagóir:Amhránaithe popcheoil
Catagóir:Daoine Iosraelacha
Catagóir:Comórtas Amhránaíochta na hEoraifíse
Catagóir:Cogadh Iosrael-Gaza
Catagóir:Daoine a rugadh in 2000